બે વર્ષ પહેલાની વાત છે. મધ્યપ્રદેશમાં એક ગામ છે શિવપુરી. આ ગામથી થોડે દૂર વિનય (નામ બદલ્યું છે) નામનો એક યુવક રહે છે. ઘણો પૈસાવાળો છે. બાપ-દાદા તેના માટે ઘણી મિલકત છોડીને ગયા છે. મોટા-મોટા ખેતરો પણ છે. ઘરમાં સૌથી મોટો હતો એટલે જવાબદારી પણ વધુ હતી. લગ્ન કરવાનો સમય અને તક જ ન મળી. હવે 40 વર્ષ ઉપરનો થઈ ગયો તો પત્નીની ખોટ સાલવા લાગી. પણ, ઉંમર વધી જવાને કારણે કોઈ તેને પોતાની દીકરી આપવા તૈયાર થતું ન હતું. એક દિવસે કેટલાક મિત્રોએ તેને ઘડીચા પ્રથા વિશે જણાવ્યું. શિવપુરી ગામના લોકો આ પ્રથામાં ઘણી આસ્થા રાખે છે.